text: Hundredevis af ledige jobs kan ikke besættes
  30 juni 2013 kl. 09.19
  Virksomheder søger stadig oftere forgæves efter arbejdskraft. Det viser en ny undersøgelse som beskæftigelsesregion Syddanmark offentliggør mandag.
  En lang række virksomheder blev i februar og marts spurgt om de forgæves har forsøgt at ansætte medarbejdere inden for de seneste to måneder.
  Og ifølge undersøgelsen har virksomhederne i 2.277 tilfælde oplevet at de ikke har kunnet få ledige stillinger besat.
  Det er en voldsom stigning i forhold til en tilsvarende undersøgelse i 2012, hvor kun 979 stillinger i Syddanmark ikke kunne besættes.
  En af de virksomheder, der lige nu mangler arbejdskraft er Unipak i Varde. Her har virksomhedens ejer måttet sige nej til ordrer, fordi han ikke kan skaffe arbejdskraft.
  Læs mere om undersøgelsen her (Arbejdsmarkedsoverblik Syddanmark, 2. halvår 2013 (juli 2013) Den aktuelle rekrutteringssituation i Syddanmark) - og kig med i TV SYD i aften kl. 19.30.
  